So is scho in da Antikn de Tunesien voaglogate Insl Djerba mit dem Lond vo de Lotosesser identifiziat woan. Sizilien soijat sowoij de Hoamat vo de Kyklopen oijs aa de Insl Thrinakia de vom Sunnagoot Helios gwen sei. Ustica, a Insl nöadli vo Sizilien, is am Windgoot Aiolos zugoadnet woan. De Seeungeheia Skylla unn Charybdis hättn demno an da Meaeng vo Messina unn de Laistrygonen an da Sidspitzn vo Korsika ghaust. In da maltesischen Insl Gozo homn monche Gleate as Ogygia vo da Nymphn Kalypso eakennan woijn. A Voagbiag bei Neapel drogt bis heit den Noman Kap Circeo, oba weijchane vo de voaglogatn Insln diejenige vo da Zaubarin Kirke gwesen sei soij, is emnso umschdriedn wia oijs ondanee.